Summas Tempestuose

Summas Tempestuose (in original: Wuthering Heights) es un romance sentimental per Emily Brontë, scripte inter octobre 1845 e junio 1846. Il es le unic romance per Emily Brontë e il era publicate per le prime vice a London in 1847 sub le pseudonymo Ellis Bell, dum un secunde edition postume ha site curate per su soror Charlotte Brontë in 1850. Il es uno del libros le plus famose del moderne litteratura romantic europee, habente inspirate permulte pelliculas, spectaculos theatral, animationes, e citationes in le cultura de massa Occidental.